
Tarkastettu pöytäkirja on yleisesti nähtävillä Asikkalan kunnan<br>
verkkosivuilla 15.3.2021.<br>

<br>
Kokouksen laillisuus ja päätösvaltaisuus<br>
KHALL 12.04.2021 § 107<br>
Kuntalain 103 §:n mukaan toimielin on päätösvaltainen, kun enemmän kuin<br>
puolet jäsenistä on läsnä.<br>
Kunnan hallintosäännön 148 §:n mukaan toimielimen kokous on laillinen,<br>
kun kokouskutsu on toimitettu toimielimen jäsenille vähintään viisi (5) päivää<br>
ennen kokousta.<br>
Kiireellisissä tapauksissa kokous voidaan pitää määräaikaa lyhyemmällä<br>
ajalla, mikäli kokouksesta saadaan tieto kaikille jäsenille tai näiden<br>
henkilökohtaisille varajäsenille. Myös milloin kaikki jäsenet ovat paikalla,<br>
kokous voidaan pitää kokouskutsua lähettämättä.<br>
<br>
Päätösehdotus<br>
<br>
Kokous todetaan laillisesti koolle kutsutuksi ja päätösvaltaiseksi.<br>
<br>
Päätös<br>
<br>
Ehdotus hyväksyttiin.<br>

<br>
Pöytäkirjantarkastajien valinta<br>
KHALL 12.04.2021 § 108<br>
Kunnan hallintosäännön 168<br>
toimielimen päättämällä tavalla.<br>
<br>
§:n<br>
<br>
mukaan<br>
<br>
pöytäkirja<br>
<br>
tarkastetaan<br>
<br>
Päätösehdotus<br>
<br>
Kunnanhallitus päättää valita keskuudestaan kaksi jäsentä tarkastamaan<br>
tästä kokouksesta laadittavan pöytäkirjan.<br>
<br>
Päätös<br>
<br>
Kunnanhallitus päätti valita pöytäkirjantarkastajiksi Henna RautavuoHätösen ja Riitta Lallan.<br>
<br>
Asikkalan kunta<br>
<br>
Pöytäkirja<br>
<br>
Kunnanhallitus<br>
<br>
§ 109<br>
<br>
6/2021<br>
<br>
12.04.2021<br>
<br>
Esityslistan hyväksyminen<br>
KHALL 12.04.2021 § 109<br>
<br>
Päätösehdotus<br>
<br>
Kokouksen esityslista hyväksytään kokouksen työjärjestykseksi.<br>
<br>
Päätös<br>
<br>
Ehdotus hyväksyttiin.<br>
<br>

Poikkeamisluvan käsittely kiinteistölle 16-406-2-103 Sopukka<br>
KHALL 12.04.2021 § 110<br>
1295/10.03.00/2021<br>
Hakemus<br>
Hakijat omistavat Asikkalan kunnassa, Kasiniemessä Ruotsalaisen<br>
rannalla kiinteistön 16-406-2-103 SOPUKKA (lainhuuto, jätetty lepäämään<br>
23.2.2026 asti). Kiinteistö on pinta-alaltaan 2040 m2 suuruinen. Kiinteistö<br>
on muodostunut lohkomalla 23.5.1964.<br>
Kiinteistöllä sijaitsee kunnan rakennustietojärjestelmän mukaan<br>
2<br>
kerrosalaltaan 24 m suuruinen vapaa-ajan asuinrakennus.<br>
2<br>
m<br>
<br>
2<br>
m<br>
<br>
Hakijat hakevat lupaa rakentaa kerrosalaltaan 80<br>
loma-asunto, 16<br>
aitta ja 10 m2 rantasauna. Nykyinen tilalla oleva kesämökki puretaan pois<br>
uuden tieltä.<br>
Hakemuksen asemapiirroksessa on esitetty tontille rakennettava<br>
harmaavesipuhdistaja sekä umpisäiliö.<br>
Kaavatilanne<br>
Alueella on voimassa 14.5.2019 lainvoiman saanut Päijät-Hämeen<br>
maakuntakaava 2014. Maakuntakaavassa kiinteistö sijoittuu EteläPäijänteen kulttuuri- ja harjusaarimaisemien alueelle (ma).<br>
ma, Kulttuuriympäristönm tai maiseman vaalimisen kannalta tärkeä alue<br>
Alueen yksityiskohtaisemmassa suunnittelussa, kehittämisessä ja<br>
hyödyntämisessä on vaalittava alueen keskeisiä erityispiirteitä ja<br>
omaleimaisuutta sekä huomioitava kokonaisuuden kannalta merkittävien<br>
maisema- ja kulttuuriympäristöarvojen säilyminen. (Päijät-Hämeen<br>
maakuntakaava 2014.)<br>
Alueella ei ole yleiskaavaa eikä asemakaavaa.<br>
Poikkeaminen<br>
Koska kyseessä on ranta-alueelle sijoittuva rakennustoimenpide, ja<br>
alueella ei ole voimassa olevaa MRL 72 §:n mukaista, oikeusvaikutteista<br>
rakentamista ohjaavaa yleiskaavaa eikä ranta-asemakaavaa, on rannan<br>
suunnittelutarve ratkaistava poikkeamismenettelyllä (MRL 171 §).<br>
Kiinteistönmuodostus<br>
Kiinteistö on muodostunut lohkomalla 23.5.1964, joten se on 15.10.1969<br>
mukainen kantatila. Kantatilalla on mitoittavaa karttarantaviivaa n. 50<br>
metriä. Kiinteistöllä on yksi olemassa oleva omarantainen rakennuspaikka.<br>

<br>
Rakennusjärjestys<br>
Asikkalan rakennusjärjestyksen mukaan rakennuksien etäisyyksistä ja<br>
kerrosaloista on todettu seuraavaa:<br>
Yleisen vesi- ja viemäriverkoston ulkopuolella sijaitsevan asuin- ja<br>
lomakäyttöön tarkoitetun rakennuspaikan on oltava riittävä<br>
vedenhankintaan ja jätevesien käsittelyyn sekä tarvittavalle<br>
rakennusmäärälle pihajärjestelyineen. Rakennuspaikan on oltava pinta2<br>
alaltaan vähintään 2000 m .<br>
Vesistön rannalla uuden rantaan sijoittuvan tai enintään 50 metrin<br>
etäisyydelle siitä sijaitsevan uuden rakennuspaikan pinta-ala pitää olla<br>
vähintään 3 000 m2, ja rantaan rajoittuvan tai enintään 50 metrin<br>
etäisyydellä siitä sijaitsevan rakennuspaikan rantaa kohti suuntautuvien<br>
rajojen rannanpuoleisten rajapisteiden välimatkan on oltava vähintään 50<br>
metriä.<br>
Ranta-alueilla rakennuspaikalle rakennettavien rakennusten yhteenlaskettu<br>
kerrosala saa olla enimmillään 6 % rakennuspaikan pinta-alasta, kuitenkin<br>
vähintään 130 k-m2.<br>
Rakennuspaikalle sallitaan enintään yksi 1½ kerroksinen asuinrakennus tai<br>
loma-asunto. Lisäksi rakennuspaikalle saa rakentaa vierasmajan sekä<br>
sauna- ja talousrakennuksia. Rakennusten kokonaislukumäärä saa olla<br>
korkeintaan viisi.<br>
Rakennuksen etäisyyden keskivedenkorkeuden mukaisesta rantaviivasta<br>
on, mikäli maastonmuodosta, maaperästä tai muusta luonnonmukaisesta<br>
lähtökohdasta ei muuta johdu, oltava vähintään 25 metriä. Pohjapinta2<br>
alaltaan yli 150 m tulee sijoittaa vähintään 50 metrin päähän rantaviivasta,<br>
ellei maasto-olosuhteista muuta johdu.<br>
Saunarakennuksen, jonka kerrosala on enintään 25 m2, saa rakentaa<br>
edellä mainittua metrimäärää lähemmäksi rantaviivaa. Sen etäisyyden<br>
edellä mainitulla tavalla laskettavasta rantaviivasta tulee kuitenkin olla<br>
vähintään 10 metriä ja rakennuksen enimmäisharjankorkeus saa olla<br>
enintään 3,5 metriä. Kyseisten saunarakennuksen pohjapinta-ala saa olla<br>
korkeintaan 35 k-m2. Saunarakennuksen saunan ja pesuhuoneen osuus<br>
on oltava vähintään 1/3 osa rakennuksen kerrosalasta.<br>
Rakennuksen etäisyyden rantaviivasta ja sijainnin rakennuspaikalla on<br>
oltava sellainen, että rantamaiseman luonnonmukaisuus mahdollisuuksien<br>
mukaan säilyy. Rakennuksen korkeusaseman, muodon, ulkomateriaalien<br>
ja värityksen sopeutumiseen ympäristöön on kiinnitettävä erityistä<br>
huomiota. Rakennusten ja rantaviivan välisellä vyöhykkeellä on<br>
säästettävä tai sinne on istutettava suojaavaa puustoa, ellei maisemasta<br>
muuta johdu.<br>

<br>
Naapurien kuuleminen<br>
Naapurikiinteistöjen omistajia on kuultu poikkeamisluvan edellyttämällä<br>
tavalla (MRL 173 § ja MRA 86 §). Naapurikiinteistöjen omistajilla ei ollut<br>
huomautettavaa. Kuullut kiinteistöt ovat 16-406-2-70, 16-406-2-134 ja 16406-2-249.<br>
<br>
Valmistelija<br>
<br>
Kaavoituspäällikkö Heikki Manninen, puh. 044 778 0270,<br>
heikki.manninen(at)asikkala.fi<br>
<br>
Esittelijä<br>
<br>
Kunnanjohtaja Rinna Ikola-Norrbacka<br>
<br>
Päätösehdotus<br>
<br>
Kunnanhallitus päättää myöntää poikkeamisluvan.<br>
Hakemuksessa esiintuotujen seikkojen, voimassa olevan maakuntakaavan<br>
ja kunnan rakennusjärjestyksen sisältö huomioiden, voidaan katsoa, että<br>
hanke ei aiheuta MRL 171 §:ssä mainittuja kielteisiä vaikutuksia:<br>
1) Ei aiheuta haittaa kaavoitukselle, kaavan toteuttamiselle tai alueiden<br>
käytön muulle järjestämiselle.<br>
Kiinteistö on muodostunut vuonna 1964. Kiinteistö on vuoden 1969<br>
mukainen kantatila, ja sille on muodostunut yksi omarantainen<br>
rakennuspaikka. Näin ollen voidaan katsoa, ettei kaavoitukselle aiheudu<br>
haittaa poikkeamisluvan mukaisesta toiminnasta, koska luvan<br>
myöntäminen päätöksen mukaisesti ei voi johtaa uusien<br>
rakennuspaikkojen muodostumiseen.<br>
Rakennusjärjestyksen mukaan ranta-alueen rakennuspaikalle<br>
rakennettavien rakennusten yhteenlaskettu kerrosala saa olla enimmillään<br>
6 % rakennuspaikan pinta-alasta, kuitenkin vähintään 130 k-m2. Kyseisen<br>
kiinteistön osalta enimmäiskerrosala on 130 k-m2. Esitetty rakentaminen<br>
2<br>
on yhteensä 113 k-m . Hakija purkaa vanhan vapaa-ajan asunnon uuden<br>
tieltä. Rakennusten etäisyydet rannasta täyttävät rakennusjärjestyksen<br>
vaatimukset.<br>
Koska rakennuspaikka sijaitsee maiseman vaalimisen kannalta tärkeällä<br>
alueella, on hankkeen toteuttamisen yhteydessä kiinnitettävä huomiota<br>
rakennuspaikan rantavyöhykkeen puuston säilymiseen sekä siihen, että<br>
rakennuspaikan rakennukset ovat korkeusasemaltaan, muodoltaan,<br>
materiaaleiltaan ja väritykseltään maisemaan sopivia. Hanke ei vaaranna<br>
maiseman vaalimisen tavoitteita kiinteistön ollessa nykyiselläänkin<br>
rakennettu vapaa-ajan asumista varten, ja uusi vapaa-ajan asunto<br>
rakennetaan vanhan, purettavan rakennuksen tilalle.<br>
2) Ei vaikeuta luonnonsuojelun tavoitteiden saavuttamista.<br>
<br>

Kiinteistöä lähinnä sijaitseva luonnonsuojelualue on Mukkulammin Naturaalue, noin kilometri kiinteistöstä itään. Hakemuksessa esitetyn hankkeen ei<br>
voida katsoa aiheuttavan haittaa luonnonsuojelulle eikä vaikeuttavan<br>
luonnonsuojelun tavoitteiden toteutumista.<br>
Kiinteistö ei sijaitse vedenhankinnan kannalta tärkeällä tai muutoin<br>
luokitellulla muulla pohjavesialueella. Hakijat ovat esittäneet<br>
asemapiirroksessa kiinteistölle rakennettavaksi harmaavesipuhdistajan<br>
sekä umpisäiliön.<br>
3) Ei vaikeuta rakennetun ympäristön suojelemista koskevien tavoitteiden<br>
saavuttamista.<br>
Kiinteistön läheisyydessä ei sijaitse rakennetun ympäristön<br>
suojelukohteita.<br>
4) Ei johda vaikutuksiltaan merkittävään rakentamiseen tai muutoin aiheuta<br>
merkittäviä haitallisia ympäristö- tai muita vaikutuksia.<br>
Haettu rakentaminen ei ylitä rakennusjärjestyksessä esitettyjä mitoituksia<br>
eikä ole rakennusjärjestyksen vastainen. Olemassa olevan<br>
rakennuspaikan kehittäminen hakemuksessa esitetyllä tavalla ei johda<br>
vaikutuksiltaan merkittävään rakentamiseen eikä aiheuta haitallisia<br>
ympäristö- tai muita vaikutuksia. Tämä poikkeamispäätös ei johda rantaalueella uuteen rakentamispaikkaan. Hankkeeseen liittyvät jätevesien<br>
käsittelyn selvitykset ja suunnitelmat on tarkastettava<br>
rakennuslupamenettelyn yhteydessä. Haettu rakentaminen ei vaaranna<br>
maanomistajien tasapuolista kohtelua, sillä vastaavanlainen poikkeaminen<br>
on mahdollista myöntää myös muille vastaavassa asemassa oleville<br>
maanomistajille.<br>
Tämä poikkeamislupa on voimassa kaksi vuotta siitä päivästä laskien, kun<br>
se on saavuttanut lainvoiman. Poikkeamisluvan kohteelle on haettava<br>
rakennuslupa tässä ajassa.<br>
Ennen rakennustoimenpiteisiin ryhtymistä on säädetyssä järjestyksessä<br>
haettava rakennuslupa ja saatava todistus poikkeamispäätöksen<br>
lainvoimaisuudesta. Poikkeamispäätökseen merkittävän<br>
lainvoimaisuustodistuksen hakija saa 30 päivän kuluttua päätöksen<br>
antamisesta Hämeenlinnan hallinto-oikeuden kirjaamosta, jonne päätös on<br>
sitä varten toimitettava.<br>
Päätös tulee ilmoittaa viivytyksettä tiedoksi Hämeen ELY-keskukselle sekä<br>
Asikkalan kunnan rakennusvalvonnalle.<br>

<br>
Tästä päätöksestä peritään maksu päätöksen KHALL 6.11.2017 § 289<br>
mukaisesti.<br>
Päätös<br>
<br>
Ehdotus hyväksyttiin.<br>
Päätöksen antopäivä: 15.4.2021<br>
<br>
Liitteet<br>
Liite [1]<br>
<br>
16-406-2-103 Karttaote<br>
<br>

<br>
Hämeenlinnan hallinto-oikeuden lausuntopyyntöön vastaaminen koskien poikkeamislupaa<br>
kiinteistölle 16-401-6-745 Vääksyn kanava-alue<br>
KHALL 12.04.2021 § 111<br>
1288/10.03.00/2021<br>
Hämeenlinnan hallinto-oikeus on lähettänyt Asikkalan kunnalle<br>
lausuntopyynnön liittyen poikkeamisluvasta tehtyihin valituksiin. Hämeen<br>
elinkeino-, liikenne- ja ympäristökeskus sekä Lahden<br>
kaupunginmuseo/Päijät-Hämeen alueellinen vastuumuseo ovat vaatineet<br>
kumottavaksi Asikkalan kunnanhallituksen 15.2.2021 § 43 tekemän<br>
poikkeamislupapäätöksen. Lausuntopyyntö on tämän päätösesityksen<br>
liitteenä.<br>
Hämeen elinkeino-, liikenne- ja ympäristökeskus katsoo, että<br>
poikkeamislupaa ei olisi tullut myöntää, koska se vaikeuttaa rakennetun<br>
ympäristön suojelemista koskevien tavoitteiden saavuttamista (MRL 171 §,<br>
2 mom., kohta 3) sekä aiheuttaa haittaa kaavoitukselle, kaavan<br>
toteuttamiselle tai alueiden käytön muulle järjestämiselle (MRL 171 §, 2<br>
mom, kohta 1).<br>
Lahden kaupunginmuseon/Päijät-Hämeen alueellisen vastuumuseon<br>
valituksen perusteena on, että Vääksyn kanavalle myönnetty<br>
poikkeamislupapäätös vaikeuttaa rakennetun kulttuuriympäristön<br>
suojelemista koskevien tavoitteiden saavuttamista sekä haittaa<br>
kaavoitusta, kaavan toteuttamista tai alueiden käytön muuta järjestämistä,<br>
mikä on maankäyttö- ja rakennuslain (132/1999) 171 §:n vastaista.<br>
Asikkalan kunnan hallintosäännön 22 § mukaan selityksen/lausunnon<br>
antaminen suunnittelutarveratkaisuista ja poikkeamisluvista hallintooikeudelle / KHO:lle kuuluu kunnanhallitukselle.<br>
<br>
Valmistelija<br>
<br>
Kaavoituspäällikkö Heikki Manninen, puh. 044 778 0270,<br>
heikki.manninen(at)asikkala.fi<br>
<br>
Esittelijä<br>
<br>
Kunnanjohtaja Rinna Ikola-Norrbacka<br>
<br>
Päätösehdotus<br>
<br>
Kunnanhallitus päättää lausua seuraavasti: Kunnanhallitus katsoo, ettei<br>
hanke vaikeuta rakennetun ympäristön suojelemista koskevien tavoitteiden<br>
saavuttamista. Kyseessä on väliaikainen rakentaminen, mikä ei kajoa<br>
kanavan vanhaan odotusrakennukseen, ja jättää vapaat näkymät<br>
kanavalle ja sen sulkualtaalle eikä siten aiheuta haittaa<br>
kulttuurihistoriallisesti arvokkaassa kanavamiljöössä. Kunnanhallitus<br>
toteaa, että saman lausujan poikkeavat lausunnot mahdollistavat kunnan<br>
harkintavallan käyttämisen luvan hakijan eduksi. Harkinnassa on otettu<br>
huomioon rakennusten väliaikaisuus. Kunnanhallitus pyytää, että hallinto-<br>
<br>
Asikkalan kunta<br>
Kunnanhallitus<br>
<br>
Pöytäkirja<br>
§ 111<br>
<br>
6/2021<br>
<br>
13<br>
<br>
12.04.2021<br>
<br>
oikeus käsittelee asian viivytyksettä, koska kyseessä on hakijan elinkeinon<br>
harjoittamisen kannalta merkittävä sijoitus kesäkauteen sijoittuvalle<br>
toiminnalle.<br>
Päätös<br>
<br>
Kunnanhallitus päätti lausua seuraavasti: Kunnanhallitus katsoo, ettei<br>
hanke vaikeuta rakennetun ympäristön suojelemista koskevien tavoitteiden<br>
saavuttamista. Kyseessä on väliaikainen rakentaminen, mikä ei kajoa<br>
kanavan vanhaan odotusrakennukseen, ja jättää vapaat näkymät<br>
kanavalle ja sen sulkualtaalle eikä siten aiheuta haittaa<br>
kulttuurihistoriallisesti arvokkaassa kanavamiljöössä. Kunnanhallitus<br>
toteaa, että alueellisena vastuumuseona toimivan Lahden<br>
kaupunginmuseon aiempien, toisistaan poikkeavien lausuntojen vuoksi<br>
tilanne on hakijaa kohtaan kohtuuton, aiempi lausunto puoltaa kunnan<br>
näkemystä ja mahdollistaa kunnan harkintavallan asiassa. Harkinnassa on<br>
otettu huomioon rakennusten väliaikaisuus. Kunnanhallitus pyytää, että<br>
hallinto-oikeus käsittelee asian viivytyksettä, koska kyseessä on hakijan<br>
elinkeinon harjoittamisen kannalta merkittävä sijoitus kesäkauteen<br>
sijoittuvalle toiminnalle.<br>
Asian käsittely kokouksessa:<br>
Henna Rautavuo-Hätönen esitti, että muutetaan lausetta "Kunnanhallitus<br>
toteaa, että saman lausujan poikkeavat lausunnot..." seuraavasti:<br>
Kunnanhallitus toteaa, että alueellisena vastuumuseona toimivan Lahden<br>
kaupunginmuseon aiempien, toisistaan poikkeavien lausuntojen vuoksi<br>
tilanne on hakijaa kohtaan kohtuuton, aiempi lausunto puoltaa kunnan<br>
näkemystä ja mahdollistaa kunnan harkintavallan asiassa.<br>
Lisäys hyväksyttiin yksimielisesti.<br>
<br>
Liitteet<br>
Liite [2]<br>
<br>
Lausuntopyyntö 16-401-6-745<br>
<br>

Kunnanjohtajan vuosiloma-ajan sijaisjärjestelyt kesällä 2021<br>
KHALL 12.04.2021 § 112<br>
1302/00.01.01/2021<br>
Kunnanjohtajan kesäloman aikaiset vuosilomat sijoittuvat vuonna 2021<br>
ajalle 22.6.-2.7.2021 ja 12.7.-30.7.2021. Hallintosäännön mukaan<br>
kunnanjohtajan esteellisenä tai poissa ollessa kunnanjohtajan sijaisena<br>
toimii talousjohtaja tai edellä mainittujen estyneenä ollessa<br>
kunnanhallituksen päätöksellä joku muu johtava viranhaltija.<br>
Jotta kesäloma-aikana saadaan turvattua riittävät sijaisjärjestelyt ja<br>
samanaikaisesti johtavat viranhaltijat voivat pitää vuosilomansa kunnallisen<br>
yleisen virka- ja työehtosopimuksen säännöksen mukaisesti, esitetään<br>
sijaista vahvistettavaksi viikoksi kerrallaan johtavien viranhaltijoiden<br>
joukosta.<br>
<br>
Valmistelija<br>
<br>
Hallinnon asiantuntija Heidi Huldén<br>
puh. 044 778 0229, sähköposti: etunimi.sukunimi(a)asikkala.fi<br>
<br>
Päätösehdotus<br>
<br>
Kunnanhallitus päättää vahvistaa kunnanjohtajan vuosiloma-ajan<br>
sijaisjärjestelyt seuraavasti:<br>
22.6.-27.6.2021 sijaisena toimii hyvinvointijohtaja<br>
28.6.-2.7.2021 sijaisena toimii vs. sivistysjohtaja<br>
12.7.-18.7.2021 sijaisena toimii tekninen johtaja<br>
19.7.-25.7.2021 sijaisena toimii talousjohtaja<br>
26.7.-30.7.2021 sijaisena toimii hallinto- ja henkilöstöpäällikkö<br>
<br>
Päätös<br>
<br>
Ehdotus hyväksyttiin.<br>
Asian käsittely kokouksessa:<br>
Reetta Kontio poistui esteellisenä kokouksesta tämän asian käsittelyn<br>
ajaksi. Asiakohdan käsittelyn ajan sihteerinä toimi kunnanjohtaja Rinna<br>
Ikola-Norrbacka.<br>

Vaalien ulkomainonta vuoden 2021 kuntavaaleissa<br>
KHALL 12.04.2021 § 113<br>
1229/00.00.00/2021<br>
1100/00.00.00/2020<br>
15.2.2021<br>
KHALL § 47<br>
Kuntavaalit toimitetaan 18.4.2021.<br>
Kuntaliitto suosittaa, että kuntavaalien ulkomainonta aloitetaan niillä alueilla, jotka ovat kunnan hallinnassa ja määräysvallassa, viikkoa ennen<br>
ennakkoäänestyksen aloittamista eli 31.3.2021.<br>
Mainonnan aloittamisen ajankohta, mainospaikat sekä vaalien ulkomainonnasta kunnassa vastaavien henkilöiden yhteystiedot on syytä saattaa<br>
vaaleihin osallistuvien puolueiden, yhteislistojen ja valitsijayhdistysten<br>
tietoon. Esimerkiksi puolueiden kohdalla ilmoitus on syytä tehdä niiden<br>
paikallisosastoille.<br>
Kunnalla ei ole lakisääteisiä velvollisuuksia vaalimainonnan järjestämisessä. Kunnallinen vaalimainontakäytäntö on perustunut kuntien keskusjärjestöjen suositukseen ja sitä on noudatettu 1970-luvulta lähtien. Perusteena<br>
suositukselle on aikanaan ollut vaalimainonnan yhdenmukaistamisen tarve,<br>
kaupunki- ja maisemakuvalliset syyt sekä ympäristön siisteys. Kunnallisesta<br>
vaalimainonnasta on muodostunut perinne, jolla voidaan katsoa olevan<br>
edelleen tiedotusarvoa. Kansalaiset ovat tottuneet siihen, että vaalien<br>
yhteydessä käytetään tällaista mainontaa. Kunnalliseen vaalimainontaan<br>
liittyvät laillisuuskysymykset koskevat yleensä yhdenvertaisuusperiaatteen<br>
noudattamista eli tasapuolisuutta mainospaikkojen jaossa.<br>
Kullekin ehdokkaita asettaneelle ryhmälle tulevan julistetilan sijainti, luettuna vasemmalta oikealle, tulisi määräytyä samassa järjestyksessä kuin<br>
ehdokaslistojen yhdistelmässä. Jotta tyhjiä mainospaikkoja ei jäisi,<br>
ehdokkaita asettaneilta ryhmiltä voidaan tiedustella, tulevatko he<br>
käyttämään mainospaikkoja ja edellyttää vastausta tiettyyn päivämäärään<br>
mennessä uhalla, että vaalimainospaikkoja ei heille varata. Ryhmiltä<br>
voidaan myös vaatia kirjallinen ilmoitus tai sitoumus vaalimainospaikkojen<br>
käyttämisestä.<br>
Edellä<br>
kuvattu<br>
menettely<br>
täyttää<br>
myös<br>
yhdenvertaisuusperiaatteen vaatimukset. Jos tyhjiä paikkoja kuitenkin jää,<br>
niitä voidaan käyttää yleiseen vaalitiedottamiseen.<br>
Koska vaalien ulkomainonnan järjestäminen kunnan hallinnassa ja määräämisvallassa olevilla alueilla ei ole lakisääteistä toimintaa ja on kunnan<br>
vapaasti järjestettävissä, Kuntaliitto ei ole antanut suosituksia<br>
vaalimainospaikkojen maksullisuudesta. Kuntavaaleissa lähtökohtana<br>

voidaan kuitenkin pitää, että kunnan järjestämät mainospaikat ovat<br>
ehdokkaita asettaneille tahoille maksuttomia.<br>
Kukin kunta ratkaisee paikallisista lähtökohdista vaalimainospaikkojen<br>
maksullisuuden. Maksullisuuteen vaikuttaa kustannusten suuruus, aiemmin<br>
omaksuttu käytäntö ja sen sujuvuus, palvelun taso, mainoskehikkojen laatu,<br>
kuka huolehtii vaalimainoskehikkojen pystytyksestä ja purkamisesta.<br>
Olennaista on, että kaikki ehdokkaita asettaneet ryhmät voivat varata saman<br>
määrän mainospaikkoja ja jos maksuja peritään, maksuilla katetaan<br>
määritellyt kunnalle aiheutuvat kustannukset ja maksut ovat samansuuruiset<br>
kaikille mainospaikkoja varanneille ryhmille.<br>
Ulkomainospaikkoja valittaessa on otettava huomioon vaalilain säännökset,<br>
jotka edellyttävät, että vaalimainoksia ei sijoiteta ennakkoäänestys- tai<br>
äänestyspaikalle ja niiden läheisyyteen siten, että niiden voitaisiin katsoa<br>
vaikuttavan äänestäjien vaalivapauteen. Lähtökohtana voidaan pitää sitä,<br>
etteivät vaalimainokset näy vaalihuoneistoon taikka sen sisäänkäyntiin.<br>
Mainoksen sijoittamiselle tarvitaan maanomistajan/-haltijan suostumus.<br>
Kunta ei voi määrätä muiden kuin omistuksessaan ja hallinnassaan olevien<br>
alueiden vaalimainontapaikoista. Jos kunnan vaalimainoskehikkoja<br>
sijoitetaan myös yksityisille alueille, kunnan on saatava omistajan tai haltijan<br>
suostumus<br>
kehikkojen<br>
sijoittamiseen.<br>
Jos<br>
kunta<br>
ei<br>
käytä<br>
vaalimainoskehikkoja, sen tulisi kuitenkin määritellä vaalimainontapaikat<br>
hallitsemillaan alueilla.<br>
Tienvarsimainonnasta ja –ilmoittelusta säädetään maantielain 52 ja 52 a<br>
§:ssä. Vaalimainoksia ei koske ilmoitusvelvollisuus tienpitoviranomaisille.<br>
Vaalimainokset saa asettaa paikalleen aikaisintaan kuukautta ennen<br>
vaalipäivää ja ne on poistettava viikon kuluessa vaalipäivästä.<br>
Liikennevirasto ohjeistaa vaalimainontaa maanteiden varsilla ja<br>
asemakaava-alueiden ulkopuolella.<br>
Vaalimainonnassa on lisäksi otettava huomioon järjestyslain 6 §:ssä ja<br>
tieliikennelain 56 §:ssä säädetyt kiellot. Yleistä järjestystä ja turvallisuutta<br>
vaarantavan häikäisevän tai harhauttavan valon taikka liikenteenohjauslaitetta muistuttavan tai muuten turvallisuutta vaarantavan mainoksen<br>
käyttäminen on kielletty. Tielle tai sen välittömään läheisyyteen ei saa<br>
asettaa merkkiä, kilpeä tai muuta laitetta, jonka voi erheellisesti käsittää<br>
liikennemerkiksi tai muuksi liikenteen ohjauslaitteeksi taikka joka voi<br>
huonontaa sellaisen näkyvyyttä.<br>
Asikkalassa kunnan järjestämistä mainospaikoista (vaalimainoskehikoista)<br>
vastaa tekniset palvelut.<br>

Valmistelija/lisätietoja<br>
Hallinto- ja henkilöstöpäällikkö Reetta Kontio, puh. 044 778 0226, sähköposti: etunimi.sukunimi@asikkala.fi<br>
Hallinnon asiantuntija Heidi Huldén, puh. 044 778 0229, sähköposti: etunimi.sukunimi@asikkala.fi<br>
Ehdotus<br>
<br>
Kunnanhallitus päättää, että vuoden 2021 kuntavaaleissa vaalien ulkomainonta on sallittua aloittaa kunnan hallinnassa ja määräysvallassa olevilla<br>
alueilla viikkoa ennen ennakkoäänestyksen aloittamista eli 31.3.2021<br>
alkaen.<br>
Samalla kunnanhallitus esittää tekniselle lautakunnalle, että kuntavaaleissa<br>
kunnan järjestämät mainospaikat ovat ehdokkaita asettaneille tahoille<br>
maksuttomia.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
KHALL 12.4.2021<br>
Koronapandemian vuoksi siirretyt kuntavaalit järjestetään uuden aikataulun<br>
mukaisesti 13.6.2021. Ennakkoäänestys kestää kotimaassa kaksi viikkoa ja<br>
järjestetään 26.5. – 8.6.2021.<br>
Kuntaliitto suosittaa, että kuntavaalien ulkomainonta aloitetaan niillä alueilla, jotka ovat kunnan hallinnassa ja määräysvallassa, viikkoa ennen<br>
ennakkoäänestyksen aloittamista eli 19.5.2021.<br>
Kunnanhallitus päättää ulkomainonnan aloittamisen ajankohdasta ja<br>
tekninen lautakunta vastaa mainospaikkojen sijoittamisesta ja niiden<br>
maksullisuudesta.<br>
Valmistelija<br>
<br>
Hallinto- ja henkilöstöpäällikkö Reetta Kontio<br>
puh. 044 778 0226, sähköposti: etunimi.sukunimi(a)asikkala.fi<br>
Hallinnon asiantuntija Heidi Huldén<br>
puh. 044 778 0229, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Kunnanjohtaja Rinna Ikola-Norrbacka<br>
<br>
Päätösehdotus<br>
<br>
Kunnanhallitus päättää<br>
1. antaa luvan kuntavaalien ulkomainonnan aloittamiselle kunnan<br>
hallinnassa ja määräysvallassa olevilla alueilla viikkoa ennen<br>
ennakkoäänestyksen aloittamista eli 19.5.2021 alkaen;<br>
2. esittää tekniselle lautakunnalle, että kuntavaaleissa kunnan järjestämät<br>
mainospaikat ovat ehdokkaita asettaneille tahoille maksuttomia.<br>
<br>
Päätös<br>
<br>
Ehdotus hyväksyttiin.<br>

Lausunto veden johtamisesta Päijännetunnelista Palettilampeen, Helsinki<br>
KHALL 12.04.2021 § 114<br>
1218/11.00.00/2021<br>
Etelä-Suomen aluehallintovirasto pyytää lausuntoa veden johtamisesta<br>
Päijännetunnelista Palettilampeen. Lausunto pyydetään lähettämään<br>
6.4.2021 mennessä. Lausunnolle on saatu pyydettynä lisäaikaa 16.4.2021<br>
asti.<br>
Helsingin kaupunki on jättänyt vesilain mukaisen lupahakemuksen veden<br>
johtamisesta Päjiännetunnelista Palettilampeen. Tavoitteena on muuttaa<br>
Palettilampi pysyväksi vesialueeksi virkistyskäytön mahdollistamiseksi.<br>
Lammen pinta-alaksi on suunniteltu noin 39 800 m3 ja pinta-alaksi 26 500<br>
m2.<br>
Palettilammeksi suunnitelmissa nimetty lampi on toiminut vuosia<br>
lietelampena keskellä teollisuusaluetta. Alueelle on rakentumassa laaja<br>
puutalokortteleiden asuinalue ja virkistysalue, jossa painotetaan alueen<br>
viihtyvyyttä ja monimuotoisuutta. Palettilampi on suunniteltu kunnostettavan<br>
virkistyskäyttöön, ja lammen ympärille on suunniteltu puisto- ja liikuntaalueita. Vedenjohtamisjärjestelyt ja Palettilammen rakentaminen on<br>
suunniteltu toteutettavan vuoden 2021 aikana.<br>
Lampeen syötettävän vesimäärän on arvioitu vaihtelevan välillä 2–30 l/s.<br>
Virkistys-lammen vesikiertoa suunniteltaessa on otettu noin 2 kk<br>
keskimääräinen kiertoaika koko lammen vesimassalle. Lampeen johdettava<br>
vesimäärä on vuositasolla noin 409 104 m3. Vedenotto ei tule vaikuttamaan<br>
pääkaupunkiseudun käyttöveden määrään häiriötilanteessakaan.<br>
Toiminnalle asettaa reunaehtoja Itä-Suomen vesioikeuden ja Länsi-Suomen<br>
vesioikeuden Pääkaupunkiseudun Vesi Oy:lle ja sen osakkaille kuten<br>
HSY:lle 1.2.1973 ja 23.3.1973 myöntämät luvat koskien Päijännetunnelin<br>
raakaveden käyttöä. Reunaehdot huomioidaan HSY:n kanssa laadittavassa<br>
sopimuksessa koskien veden johtamista Päijänteestä hyödyntäen HSY:n<br>
laitteita ja rakenteita Pitkäkosken vedenkäsittelylaitoksella sekä HSY:n<br>
käyttämättä olevaa osuutta vedenottoluvasta (Itä-Suomen vesioikeus<br>
1.2.1973 päätös N:o 8/Ym/73). Sopimuksessa mainitaan vedenjohtamisen<br>
ensisijaisuus käyttövedeksi sekä selostus tai mahdollinen esitys Kymijoen<br>
vesivoiman menetyksen korvaamisesta sekä maksimimäärä HSY:n<br>
rakenteiden kautta vuositasolla johdettavasta vedestä.<br>
HSY:ltä saadun tiedon mukaan (Vuorilehto) Päijännetunnelista<br>
Palettilampeen johdettava vesi-määrä mahtuu HSY:n lupakiintiöön, eikä<br>
vedenotto tule vaarantamaan pääkaupunkiseudun veden-tarvetta<br>
mahdollisessa häiriötilanteessakaan. Veden johtamismäärää tullaan<br>

tarkkailemaan, ja tar-vittaessa lampeen johdettavan veden määrää<br>
vähennetään.<br>
HSY ja Helsingin kaupunki tulevat tekemään vedenjohtamisesta<br>
Palettilampeen keskinäisen sopimuksen, jossa mainitaan vedenmäärän<br>
tarkkailu ja maksimivedenottomäärä 30 l/s sekä HSY:n oikeus säätää ja<br>
tarvittaessa pysäyttää veden johtaminen Palettilampeen mahdollisen<br>
häiriötilanteen niin edellyttäessä.<br>
Hankkeella ei ole vaikutusta Päijänteestä otettaviin vesimääriin,<br>
vedenkorkeuksiin, vesiliikenteeseen, mahdolliseen uittoon ja vesivoimaan,<br>
ranta-alueisiin, rakennuksiin tai kalastoon ja kalastukseen eikä Päijänteen<br>
tai uomien virtaamiin, koska hankkeen johdosta Päijänteestä otettava<br>
maksimivedenottomäärä ei ylity eikä siten tuo muutosta em. olosuhteisiin.<br>
Vaikutukset em. seikkoihin on käsitelty Itä-Suomen vesioikeuden ja LänsiSuomen vesioikeuden HSY:lle 1.2.1973 ja 23.3.1973 myöntämissä luvissa<br>
tarpeellisilta osin, eikä haitallisia vaikutuksia ole todettu. Nyt haettava lupa<br>
on alisteinen näille luville, eikä hankkeen katsota muuttavan olosuhteita eikä<br>
siten aiheuttavan haitallisia vaikutuksia Päijänteessä tai sen<br>
vaikutusalueella.<br>
<br>
Valmistelija<br>
<br>
Ympäristönsuojelusihteeri Terhi Ahava<br>
puh. 044 778 0277, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Kunnanjohtaja Rinna Ikola-Norrbacka<br>
<br>
Päätösehdotus<br>
<br>
Kunnanhallitus päättää antaa asiasta seuraavan lausunnon:<br>
Päijänteestä tehtävä vedenotto on alisteinen Itä-Suomen vesioikeuden ja<br>
Länsi-Suomen vesioikeuden HSY:lle 1.2.1973 ja 23.3.1973 myöntämille<br>
luville, eikä Päijänteestä otettava maksimivedenottomäärä ylity.<br>
Palettilampeen menevä vesimäärä ei lisää merkittävästi vedenottoa<br>
Päijänteestä eikä kunnanhallitus näe estettä luvan myöntämiselle.<br>
<br>
Päätös<br>
<br>
Ehdotus hyväksyttiin.<br>

Toimielinten pöytäkirjat ja viranhaltijapäätökset<br>
KHALL 12.04.2021 § 115<br>
Kunnanhallitukselle saatetaan tiedoksi seuraavat toimielinten pöytäkirjat:<br>
-<br>
<br>
Ei tiedoksi saatettavia pöytäkirjoja 25.3.- 6.4.2021 välisenä aikana<br>
<br>
Kunnanhallitukselle saatetaan tiedoksi seuraavien viranhaltijoiden<br>
viranhaltijapäätökset ajalta 25.3.2021 – 6.4.2021:<br>
Kunnanjohtaja<br>
§ 2/2021<br>
Paikallisen järjestelyerän kohdentaminen kunnallisen opetushenkilöstön<br>
virkasopimuksen osalta 1.4.2021 alkaen<br>
Kunnanjohtaja<br>
§ 3/2021<br>
Paikallisen järjestelyerän kohdentaminen kunnallisen yleisen virka- ja<br>
työehtosopimuksen osalta 1.4.2021 alkaen<br>
Valmistelija<br>
<br>
Hallinnon asiantuntija Heidi Huldén<br>
puh. 044 778 0229, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Kunnanjohtaja Rinna Ikola-Norrbacka<br>
<br>
Päätösehdotus<br>
<br>
Kunnanhallitus päättää merkitä edellä mainitut viranhaltijapäätökset tietoon<br>
saatetuiksi ja päättää olla käyttämättä niihin kuntalain tarkoittamaa ottooikeutta.<br>
<br>
Päätös<br>
<br>
Kunnanhallitus päätti merkitä edellä mainitut viranhaltijapäätökset tietoon<br>
saatetuiksi ja päättää olla käyttämättä niihin kuntalain tarkoittamaa ottooikeutta. Lisäksi kunnanhallitus päätti merkitä tiedoksi kunnanjohtajan<br>
viranhaltijapäätökset koskien kunnallisen tuntipalkkaisen henkilöstön<br>
työehtosopimuksen mukaisen paikallisen järjestelyerän kohdentaminen<br>
1.4.2021 ja kunnallisen teknisen henkilöstön virka- ja työehtosopimuksen<br>
mukaisen paikallisen järjestelyerän kohdentaminen 1.4.2021 ja päättää olla<br>
käyttämättä niihin kuntalain tarkoittamaa otto-oikeutta.<br>
Asian käsittely kokouksessa:<br>
Esittelijä päätti muuttaa päätösehdotusta siten, että päätösehdotuksen<br>
lisäksi kunnanhallitus päättää merkitä tiedoksi kunnanjohtajan<br>
viranhaltijapäätökset koskien kunnallisen tuntipalkkaisen henkilöstön<br>
työehtosopimuksen mukaisen paikallisen järjestelyerän kohdentaminen<br>
1.4.2021 ja kunnallisen teknisen henkilöstön virka- ja työehtosopimuksen<br>
mukaisen paikallisen järjestelyerän kohdentaminen 1.4.2021 ja päättää olla<br>
käyttämättä niihin kuntalain tarkoittamaa otto-oikeutta.<br>

§ 116<br>
<br>
6/2021<br>
<br>
12.04.2021<br>
<br>
Tiedoksiantoasiat<br>
KHALL 12.04.2021 § 116<br>
1299/10.02.03/2021<br>
Kunnanhallitus merkitsee tiedokseen seuraavat ilmoitusluonteiset<br>
kirjeet ja päätökset:<br>
Hämeenlinnan hallinto-oikeuden lausuntopyyntö<br>
(20467/03.04.04.16/2021) Vanhan Vääksyn Kehittämisyhdistys ry<br>
ym. tekemästä kunnallisvalituksesta koskien valtuuston 8.2.2021<br>
päätöstä § 12 Telakkarannan asemakaava<br>
Kuntayhtymä Etevan jäsenkuntaraportti Q4/2020<br>
<br>
Valmistelija<br>
<br>
Hallinnon asiantuntija Heidi Huldén<br>
puh. 044 778 0229, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Kunnanjohtaja Rinna Ikola-Norrbacka<br>
<br>
Päätösehdotus<br>
<br>
Kunnanhallitus merkitsee tiedokseen edellä luetellut kirjeet ja<br>
päätökset.<br>
<br>
Päätös<br>
<br>
Ehdotus hyväksyttiin.<br>
<br>
Liitteet<br>
Liite [3]<br>
<br>
Lausuntopyyntö - Telakkarannan asemakaava<br>
<br>

6/2021<br>
<br>
12.04.2021<br>
<br>
Muut asiat<br>
KHALL 12.04.2021 § 117<br>
1. Päijät-Hämeen käräjäoikeus on varannut tuomiopiiriinsä kuuluville kunnille<br>
tilaisuuden lausunnon antamiseen kunnasta valittavien lautamiesten<br>
lukumäärän osalta. Kuntien tulee antaa lausunnot käräjäoikeudelle<br>
viimeistään maanantaina 26.4.2021. Lautamiesten määrään ei esitetä<br>
muutoksia. Asikkalan kunnanhallituksella ei ole asiasta huomautettavaa.<br>
2. Keskusteltiin Pallagen Oy:n kaivosvarauksesta ja todettiin, että<br>
kunnanhallitus seuraa tilannetta tarkasti ja tulee antamaan asiassa lausunnon<br>
heti, kun se prosessin mukaisesti on mahdollista. Kunta toteaa, että alue on<br>
matkailullisesti arvokas ja vesistön merkitys on elintärkeä.<br>
3. Kunnanhallituksen iltakoulu pidetään 6.5.2021 alkaen klo 16.<br>
4. Asikkalan kunnan henkilökunnalle järjestetään kolmas kehittäjäkoulutus<br>
alkaen elokuussa 2021 oppisopimuskoulutuksena.<br>
5. Asikkalan kunta ja Citymaalaiset järjestää yhteistyössä ”Kokeile asua<br>
Asikkalassa” -kampanjan.<br>
6. Karisalmen sillan yrittäjän kilpailutus on päättynyt. Hakemuksia saapui<br>
määräajassa 8. Valinta tehdään kilpailutuksessa olleiden kriteereiden<br>
mukaisesti.<br>
7. Asikkalan kunnan ympäristönsuojelusihteerinä on aloittanut Terhi Ahava.<br>
<br>

<br>
Muutoksenhakuohje koskee pykäliä: § 107, § 108, § 109, § 111, § 113, § 114, § 115, §<br>
116, § 117<br>
<br>
MUUTOKSENHAKUKIELTO<br>
Oikaisuvaatimusta tai kunnallisvalitusta ei saa tehdä päätöksestä, joka koskee:<br>
-<br>
<br>
-<br>
<br>
vain valmistelua tai täytäntöönpanoa (KuntaL 136 §)<br>
virka- tai työehtosopimuksen tulkintaa tai soveltamista ja viranhaltija on jäsenenä<br>
viranhaltijayhdistyksessä, jolla on oikeus panna asia vireille työtuomioistuimessa<br>
(KVhl 50 § 2 mom.)<br>
etuosto-oikeuden käyttämättä jättämistä (EtuostoL 22 §)<br>
<br>

Muutoksenhakuohje koskee pykäliä: § 110<br>
VALITUSOSOITUS<br>
Valitusoikeus<br>
<br>
Tähän päätökseen haetaan muutosta hallintovalituksella.<br>
Valitusoikeus on<br>
- viereisen tai vastapäätä olevan alueen omistajalla tai haltijalla<br>
- sellaisen kiinteistön omistajalla ja haltijalla, jonka rakentamiseen tai<br>
muuhun käyttämiseen päätös voi olennaisesti vaikuttaa<br>
- sillä, jonka asumiseen, työntekoon tai muihin oloihin hanke saattaa<br>
huomattavasti vaikuttaa<br>
- sillä, jonka oikeuteen, velvollisuuteen tai etuun päätös välittömästi<br>
vaikuttaa<br>
- toimialueellaan sellaisella rekisteröidyllä yhdistyksellä, jonka<br>
tarkoituksena on luonnon- tai ympäristönsuojelun tai kulttuuriarvojen<br>
suojelun edistäminen taikka elinympäristön laatuun muutoin<br>
vaikuttaminen<br>
- viranomaisella toimialaansa kuuluvissa asioissa.<br>
<br>
Valitusaika ja sen alkaminen<br>
Päätös on annettu julkipanon jälkeen päätöksestä laaditussa otteessa<br>
mainittuna päivänä, jolloin päätöksen katsotaan tulleen asianomaisen tietoon.<br>
Valitus on tehtävä 30 päivän kuluessa päätöksen antamisesta.<br>
Valitus on toimitettava valitusviranomaiselle viimeistään valitusajan<br>
viimeisenä päivänä ennen valitusviranomaisen aukioloajan päättymistä.<br>
Päätöksen antamispäivää ei lueta valitusaikaan. Jos valitusajan viimeinen<br>
päivä on pyhäpäivä, itsenäisyyspäivä, vapunpäivä, joulu- tai juhannusaatto tai<br>
arkilauantai, saa valituksen tehdä ensimmäisenä arkipäivänä sen jälkeen.<br>
<br>
Valitusviranomainen<br>
<br>
Valitus tehdään Hämeenlinnan hallinto-oikeudelle<br>
Postiosoite: Raatihuoneenkatu 1, 13100 Hämeenlinna<br>
Käyntiosoite: Arvi Kariston katu 5<br>
Sähköpostiosoite: hameenlinna.hao(a)oikeus.fi<br>
Faksinumero:<br>
029 56 42269<br>
Puhelinnumero: 029 56 42210<br>
Aukiolo: Ma-pe 8-16.15<br>
Valituksen voi tehdä myös hallinto- ja erityistuomioistuinten asiointipalvelussa<br>
osoitteessa https://asiointi2.oikeus.fi/hallintotuomioistuimet.<br>
<br>
Valituksen muoto ja sisältö<br>
<br>

<br>
Valitus on tehtävä kirjallisesti. Myös sähköinen asiakirja täyttää vaatimuksen<br>
kirjallisesta muodosta.<br>
Valituksessa on ilmoitettava:<br>
1) päätös, johon haetaan muutosta (valituksen kohteena oleva päätös);<br>
2) miltä kohdin päätökseen haetaan muutosta ja mitä muutoksia siihen<br>
vaaditaan tehtäväksi (vaatimukset);<br>
3) vaatimusten perustelut;<br>
4) mihin valitusoikeus perustuu, jos valituksen kohteena oleva päätös ei<br>
kohdistu valittajaan.<br>
Valituksessa on lisäksi ilmoitettava valittajan nimi ja yhteystiedot. Jos<br>
puhevaltaa käyttää valittajan laillinen edustaja tai asiamies, myös tämän<br>
yhteystiedot on ilmoitettava. Yhteystietojen muutoksesta on valituksen vireillä<br>
ollessa ilmoitettava viipymättä hallintotuomioistuimelle.<br>
Valituksessa on ilmoitettava myös se postiosoite ja mahdollinen muu osoite,<br>
johon oikeudenkäyntiin liittyvät asiakirjat voidaan lähettää (prosessiosoite).<br>
Mikäli valittaja on ilmoittanut enemmän kuin yhden prosessiosoitteen, voi<br>
hallintotuomioistuin valita, mihin ilmoitetuista osoitteista se toimittaa<br>
oikeudenkäyntiin liittyvät asiakirjat.<br>
Valitukseen on liitettävä:<br>
1) valituksen kohteena oleva päätös valitusosoituksineen;<br>
2) selvitys siitä, milloin valittaja on saanut päätöksen tiedoksi, tai muu selvitys<br>
valitusajan alkamisen ajankohdasta;<br>
3) asiakirjat, joihin valittaja vetoaa vaatimuksensa tueksi, jollei niitä ole jo<br>
aikaisemmin toimitettu viranomaiselle.<br>
<br>
Oikeudenkäyntimaksu<br>
<br>
Pöytäkirja<br>
<br>
Muutoksenhakuasian vireille panijalta peritään oikeudenkäyntimaksu sen<br>
mukaan kuin tuomioistuinmaksulaissa (1455/2015) säädetään.<br>
<br>
Päätöstä koskevia otteita ja liitteitä voi pyytää Asikkalan kunnan kirjaamosta.<br>
Postiosoite: PL 6, 17201 Vääksy<br>
Käyntiosoite: Rusthollintie 2, 17200 Vääksy<br>
Sähköpostiosoite: kirjaamo@asikkala.fi<br>
Faksinumero: (03) 888 6268<br>
Puhelinnumero: (03) 888 6111<br>
Kirjaamon aukioloaika on maanantaista perjantaihin klo 9 - 15.<br>

<br>
Muutoksenhakuohje koskee pykäliä: § 112<br>
OIKAISUVAATIMUSOHJEET<br>
Tähän päätökseen tyytymätön voi tehdä kirjallisen oikaisuvaatimuksen.<br>
Päätökseen ei saa hakea muutosta valittamalla tuomioistuimeen.<br>
<br>
Oikaisuvaatimusoikeus<br>
<br>
Oikaisuvaatimusaika<br>
<br>
Oikaisuvaatimuksen saa tehdä:<br>
<br>
<br>
se, johon päätös on kohdistettu tai jonka oikeuteen, velvollisuuteen tai<br>
etuun päätös välittömästi vaikuttaa (asianosainen), sekä<br>
<br>
<br>
<br>
kunnan jäsen.<br>
<br>
Oikaisuvaatimus on tehtävä 14 päivän kuluessa päätöksen tiedoksisaannista.<br>
Oikaisuvaatimus on toimitettava Asikkalan kunnan kirjaamoon määräajan<br>
viimeisenä päivänä ennen kirjaamon aukioloajan päättymistä.<br>
Asianosaisen katsotaan saaneen päätöksestä tiedon, jollei muuta näytetä,<br>
seitsemän päivän kuluttua kirjeen lähettämisestä. Käytettäessä tavallista<br>
sähköistä tiedoksiantoa asianosaisen katsotaan saaneen päätöksestä tiedon,<br>
jollei muuta näytetä, kolmantena päivänä viestin lähettämisestä.<br>
Kunnan jäsenen katsotaan saaneen päätöksestä tiedon seitsemän päivän<br>
kuluttua siitä, kun pöytäkirja on nähtävänä yleisessä tietoverkossa.<br>
Tiedoksisaantipäivää ei lueta oikaisuvaatimusaikaan. Jos oikaisuvaatimusajan<br>
viimeinen päivä on pyhäpäivä, itsenäisyyspäivä, vapunpäivä, joulu- tai<br>
juhannusaatto tai arkilauantai, saa oikaisuvaatimuksen tehdä ensimmäisenä<br>
arkipäivänä sen jälkeen.<br>
<br>
Oikaisuvaatimusviranomainen<br>
<br>
Viranomainen, jolle oikaisuvaatimus tehdään, on Kunnanhallitus<br>
Kirjaamon yhteystiedot:<br>
Postiosoite: PL 6, 17201 Vääksy<br>
Käyntiosoite: Rusthollintie 2, 17200 Vääksy<br>
Sähköpostiosoite: kirjaamo@asikkala.fi<br>
Faksinumero: (03) 888 6268<br>
Puhelinnumero: (03) 888 6111 (vaihde)<br>
Kirjaamon aukioloaika on maanantaista perjantaihin klo 9 - 15.<br>
<br>
Oikaisuvaatimuksen muoto ja sisältö<br>
<br>

<br>
Oikaisuvaatimus on tehtävä kirjallisesti. Myös sähköinen asiakirja täyttää<br>
vaatimuksen kirjallisesta muodosta.<br>
Oikaisuvaatimuksessa on ilmoitettava:<br>
<br>
<br>
<br>
<br>
päätös, johon haetaan oikaisua<br>
miten päätöstä halutaan oikaistavaksi<br>
millä perusteella oikaisua vaaditaan.<br>
<br>
Oikaisuvaatimuksessa on lisäksi ilmoitettava tekijän nimi, kotikunta,<br>
postiosoite ja puhelinnumero.<br>
Jos oikaisuvaatimuspäätös voidaan antaa tiedoksi sähköisenä viestinä,<br>
yhteystietona pyydetään ilmoittamaan myös sähköpostiosoite.<br>
<br>
Pöytäkirja<br>
Päätöstä koskevia pöytäkirjan otteita ja liitteitä voi pyytää Asikkalan kunnan<br>
kirjaamosta.<br>
<br>

